REPUBLIKA SRBIJA

NARODNA SKUPŠTINA

Odbor za ustavna pitanja

i zakonodavstvo

04 Broj: 06-2/223-22

23. januar 2023. godine

B e o g r a d

Z A P I S N I K

11. SEDNICE ODBORA ZA USTAVNA PITANjA I ZAKONODAVSTVO

NARODNE SKUPŠTINE, ODRŽANE 29. DECEMBRA 2022. GODINE

 Sednica je počela u 13.00 časova.

 Sednicom je predsedavala Jelena Žarić Kovačević, predsednik Odbora.

 Sednici su prisustvovali članovi Odbora: Nenad Mitrović, Žika Bujuklić, Uglješa Mrdić, Sanja Lakić, Zoran Tomić, Dubravka Kralj, Olja Petrović, Ljubinko Đurković, Nebojša Cakić, Pavle Grbović i Milica Nikolić.

 Sednici je prisustvovao Branimir Jovanović, zamenik člana Odbora Sanje Jefić Branković.

Sednici nisu prisustvovali članovi Odbora Vladimir Gajić, Dragan Vulić, Dragan Nikolić i Aleksandar Olenik.

Sednici su prisustvovali narodni poslanici Radmila Vasić i Đorđe Pavićević.

Na predlog predsednika, Odbor je jednoglasno (11 glasova za) utvrdio sledeći

**D n e v n i r e d:**

1. Davanje obaveštenja i objašnjenja Odbora za ustavna pitanja i zakonodavstvo, u vezi sa zahtevom 01 Broj: 9-6/161-22, od 15. decembra 2022. godine, koji je podneo  narodni poslanik Milovan Jakovljević;

2. Davanje obaveštenja i objašnjenja Odbora za ustavna pitanja i zakonodavstvo, u vezi sa zahtevom 01 Broj: 9-6/162-22, od 15. decembra 2022. godine, koji su podneli narodni poslanici Radomir Lazović, Robert Kozma, prof. dr Jelena Jerinić i prof. dr Đorđe Pavićević;

3. Davanje obaveštenja i objašnjenja narodnom poslaniku, u vezi sa zahtevom koji je izneo narodni poslanik Radomir Lazović, na sednici Narodne skupštine Republike Srbije 22. decembra 2022. godine.

**Prva tačka dnevnog reda:** Davanje obaveštenja i objašnjenja Odbora za ustavna pitanja i zakonodavstvo, u vezi sa zahtevom 01 Broj: 9-6/161-22, od 15. decembra 2022. godine, koji je podneo  narodni poslanik Milovan Jakovljević

Narodni poslanik Milovan Jakovljević, na osnovu člana 287. Poslovnika Narodne skupštine, dana 15. decembra 2022. godine, u pisanom obliku, zatražio je obaveštenje od Odbora za ustavna pitanja i zakonodavstvo. U navedenom zahtevu se u prilogu dostavlja tekst, za koji se navodi da je u pitanju dopis koji je uputio građanin, koji nije imenovan, niti je tekst potpisan.

Odbor je većinom glasova (12 glasova za, 1 uzdržan) odlučio da dostavi odgovor narodnom poslaniku Milovanu Jakovljeviću kao u predloženom tekstu.

 **Druga tačka dnevnog reda:** Davanje obaveštenja i objašnjenja Odbora za ustavna pitanja i zakonodavstvo, u vezi sa zahtevom 01 Broj: 9-6/162-22, od 15. decembra 2022. godine, koji su podneli narodni poslanici Radomir Lazović, Robert Kozma, prof. dr Jelena Jerinić i prof. dr Đorđe Pavićević

Odbor je većinom glasova (10 glasova za, 2 protiv, 1 uzdržan) odlučio da dostavi odgovor narodnim poslanicima Radomiru Lazoviću, Robertu Kozmi, prof. dr Jeleni Jerinić i prof. dr Đorđu Pavićeviću kao u predloženom tekstu.

 **Treća tačka dnevnog reda:** Davanje obaveštenja i objašnjenja narodnom poslaniku, u vezi sa zahtevom koji je izneo narodni poslanik Radomir Lazović, na sednici Narodne skupštine Republike Srbije 22. decembra 2022. godine

 U diskusiji su učestvovali narodni poslanici Nebojša Cakić, Jelena Žarić Kovačević, Radmila Vasić, Pavle Grbović, Đorđe Pavićević i Zoran Tomić.

Odbor je većinom glasova (12 glasova za, 1 nije glasao) odlučio da dostavi odgovor narodnom poslaniku Radomiru Lazoviću kao u predloženom tekstu.

 Sednica je završena u 14.15 časova.

 Sastavni deo zapisnika čine stenografske beleške.

 SEKRETAR PREDSEDNIK

dr Radoje Cerović Jelena Žarić Kovačević